PAINE'I KOSMOSETELESKOOP 2. JUULI 2003
GODDARDI KOSMOSELENDUDE KESKUS GREENBELT, MARYLAND
ANDMETE ALLALAADIMINE PAINE'I TELESKOOBIST
Sir, peate midagi nägema.
Asteroid tuli vist Jupiteri-lähedaselt troojalase orbiidilt,
mistõttu me seda varem ei näinud.
See sattus vist Jupiterile liiga lähedale,
mistõttu suunati päikesesüsteemi siseosa poole.
Sel paistab olevat Marsiga ristuv orbiit.
Selle diameeter on umbes 1,1 km. Pole omasuguste seas hiiglaslik.
Asteroidi kuu orbiidi analüüsi põhjal
on asteroidi tihedus seitse grammi kuupsentimeetri kohta.
Kindlalt metalli täis. - Erianalüüsi järgi
on asteroidis tõenäoliselt tohutult palju...
Iriidiumi? See on Maal väga haruldane. Ja enamik on me kontrolli all.
Mitte selline kogus.
Tagasihoidliku hinnangu järgi on asteroidis seda 70 000 tonni.
Meie hinnangul on 2003LC-s iriidiumi rohkem,
kui Maal on ajaloo jooksul kaevandatud.
Iriidiumi grammi hind on praegu umbes 294.
Praegune hinnanguline mass oleks väärt enam kui...
20 triljonit dollarit. Asteroid sai hüüdnimeks Kuldkiharake.
SAJANDI AVASTUS UUS KULLAPALAVIK
Kui sellelt saab Marsi orbiidil iriidiumi kaevandada,
ootab majandusteadlaste arust Maad ees uus tehnoloogiline revolutsioon.
President Korženko kahtles selles, kas asteroidis üldse iriidiumi on...
MAAILM REAGEERIB KULDKIHARAKESELE
...ja kinnitas, et NSVL on aine ainus kindel allikas.
Tuletan meelde, mida põhjustas NASA viimane suur avastus, heelium-3.
KULDKIHARAKE ON MUINASJUTT
Koondamisi, meeleavaldusi, kodumaist terrorismi.
See läbib kosmoses mitukümmend tuhat kilomeetrit tunnis
ja kinni püüdmise võimalus on kähku kadumas.
Umbes kuue kuu pärast pole asteroid uue trajektoori tõttu enam kättesaadav.
KULDKIHARAKE
SILMAD
Komandör Poole.
Komandör.
Mis kell on?
Peaaegu üks öösel, proua.
Aga arvasin, et teid tasub äratada.
Mis juhtus?
Midagi vapustavat.
See asteroid on imeline avastus.
See parandab elu Maa peal tohutul moel.
Aga kui me ei kindlusta seda väärtuslikku ressurssi ameeriklaste jaoks,
oleks see häbiplekk nii minu valitsusele kui ka kogu riigile.
Härra president, me teeme kõik võimaliku, et tulemus rõõmustaks igaüht meist.
Väga hea. Ma usun sinusse, Eli.
Eriti pärast seda, kuidas sa kevadel Zahharovaga tegelesid.
Sina ja Ron tegelege üksikasjadega. Hoidke mind kursis.
Noh, Ron, me vist...
Kui kähku saame asteroidiplaani avalikustada?
Kuidas palun? - Sa tead küll,
et presidendil on ees rasked valimised.
Mida enam ameeriklased teavad sellest, kui kasulik on Kuldkiharake neile,
seda enam soosivad nad Gore'i.
No arusaadav, Ron, aga peame väga delikaatsed olema.
Teised M-7 riigid juba pommitavad mind telefonikõnedega, et suuremat osa saada.
Ja sovetid tunnevad end ohustatuna,
sest iriidium on üks nende suurimaid eksportkaupu.
Me oleme sama meelt, Eli. Oma partnereid küll vihastada ei tahaks.
Tore. Sest asteroidi saame vaid juhul, kui kõik koos töötame.
Selles ei tohi näha vaid USA...
Sa taga see, et Marss saaks asteroidi jaoks, mida vaja.
Me tegeleme muuga.
Kuldkiharake kihutab meie suunas.
Peame järgmise 10 nädalaga kinni püüdmise missiooni plaanima ja käivitama,
muidu pääseb ta käest.
Seega kõik peavad täiskäigul töötama.
Ja kõik isiklikud asjad peavad ootele jääma.
Dimitri, mitut karjatajat sa veel sellega vajad?
Ma alles ootan protokolle, aga vajan vähemalt kümmet veel.
Paljud mu inimesed vajavad kiiremas korras mikrogravitatsiooni väljaõpet.
Hästi.
Kui tahame asjaga hakkama saada, soovitan tungivalt
vaid hädavajalike operatsioonidega piirduda ja argooni varuma hakata.
Kas tahad, et õppustega hoo maha võtaksime?
No muidugi.
Kui tormame ringi, käed tuule käes lehvimas,
lootes, et õnnestub, siis asi tehtud ei saa.
No ma ei pakkunudki välja, et lehvivate kätega ringi tormame, Ed.
No minu jaoks kõlas see küll nii.
Kas saaksin sinuga hetke rääkida? - No muidugi.
Teeme ühe asja selgeks.
Su sellist hoiakut ma ei talu.
Ma peaksin kiitma heaks iga mõtlematu idee, mis sulle pähe tuleb?
Asi pole mõtlematutes ideedes, Ed.
Milles siis?
Ütleme lihtsalt asja välja. Olgu?
Sellest saati, kui ma Svetlana Zahharova Maale saatsin,
oled sa kõiges mu vastu.
Ma ütlen „vasakule“, sina „paremale“.
Seetõttu on Rõõmuoru töö viimastel kuudel pidurdunud.
Sa oled mu täitevohvitser. Me peame samal lainel olema.
Tema tagasi saatmine oli vale otsus.
See kahjustas moraali. - See oli minu otsustada.
Me ei pea selles nõustuma, et asi tehtud saaks.
Aga asi peab tehtud saama.
Ed, see asteroid võib Maa peal inimeste jaoks kõike muuta.
Selleks me ju siin olemegi?
Ma tahan seda rahnu sama palju kui sina.
Olgu.
Jätame siis jura ja teeme asja ära.
Ma ostan uued joogid.
Neli klaasi, seltsimees.
Vabandust, Miles.
Kas saaksin neid puuvillaseid särke tellida?
Teised riided tekitavad mul lööbe.
Muidugi. - Grazie, seltsimees.
Tänan.
Kui ta mind veel seltsimeheks kutsub, löön teda näkku.
Klaasike sulle.
Ta ei meeldi mulle.
Ta pole Samantha jaoks piisavalt hea.
Olgu, Miloš. Mis on nimekirjas järgmine?
Hea küll. Jätkame.
Tänased tellimused. Staley tahab taas jalahaisu eemaldajat.
Ta muust ei räägigi.
Ning Lee tahab aina uudiseid oma naise kohta.
Peaksime ta asjaga kurssi viima.
Seega... Mis seis sellega on? Kas su tüüp tõi naise Põhja-Koreast ära?
JAXA järgmine kaubalend stardib paari nädala pärast.
Kahjuks me siiski ei saa naist siia tuua.
Liiga riskantne, Miloš.
Peame tähelepanu vältima. Mäletad?
Olgu, aga me mõlemad lubasime Leele, et teeme asja ära.
Kui ta saab teada, et me... - Teda vihastada me küll ei tahaks.
Korea kliendid on me jaoks väga tulusad olnud.
Seega peame ootama õiget aega, et õiget asja öelda.
Talle valetama?
Sa muretsed liiga palju, Miloš.
Pea meeles, et Ilja teab kõige paremini.
Asteroidi kinni püüdmine on alles algus.
Neil on vaja, et teeksime mitusada tuhat liitrit kütust, varuosi...
Kaevandame seda aastakümneid.
Rõõmuorg tuleb suuremaks ehitada. Mitme tuhande uue töölise jaoks.
See on nagu kullapalavik. Eks? Boonused, ületunnid, riskipalk...
Mina kuulsin, et hakkame ööpäevaringselt töötama.
Topeltvahetused, 6-7 päeva järjest.
Ja nad tahavad, et teeksime seda poole lühema ajaga, kui on ette nähtud.
Samanthal on õigus. Olgem ettevaatlikud. Aga see on ju ka vapustav võimalus. Eks?
Ehk määratakse sind taas Rangeri meeskonda.
Pooleldi täis klaas. Ütlete ju nii?
Umbes nii.
Proosit, Kuldkiharake!
84% valijatest, kes omavad mobiiltelefoni,
toetavad osariigi plaani auto juhtimise ajal mobiilide kasutamine keelustada.
Alex, viie minuti pärast sõidame kooli!
Olgu.
Pähklivõi ja moosiga võileib pole õige lõunasöök.
No Alexile maitseb see, nii et...
...algse Marsi võidujooksu keskne figuur, läheb viimaks ise sinna.
Dev Ayesa teatas, et ta läheb sel kuul punasele planeedile.
Ayesa rääkis täna reporteritega...
Kurat. - ...Heliose kontori ees.
Mulle lihtsalt tundus, et Heliose tegevjuhina,
arvestades kõike, mis Marsi peal on toimunud,
peaksin seal aktiivsema rolli võtma.
Mis toimub? - Sa vist ei kuulnud uudist?
Sellisest asjast tasuks rääkida meile, enne kui kogu maailmale kuulutad.
See oli spontaanne otsus.
See, et sa Marsile lähed?
Jah. - Dev, väljas võid sa teha,
mida tahad, ja inimesed poevad sulle ikka,
aga siin, selles kontoris, üritame me midagi ära teha.
Ja su ootamatu otsusega... - Ma tean.
Olete oma tiimiga tasemel asteroidi kinni püüdmise plaani teinud,
aga tõeline värk on seal kohapeal.
Ja firma juhina pean minema sinna, kus mind enim vajatakse.
Kui sa oled seal kohapeal,
siis kes Kuldkiharakese M-7 läbirääkimistega tegeleb?
Mitte mingil juhul. Ma olen insener, mitte...
Aleida, ära muretse. Küll saad kenasti hakkama.
Kelly, räägime robootikast.
Astrobioloogia programm lükatakse vist taas kõrvale.
Jälle jääb ootele, eks? - Vastupidi. Kiirendan graafikut.
Tahan su tiimi liikmeid ja varustust endaga kaasa.
Olgu. SEEKER-id on valmis, aga vaevalt mu tiim oleks.
Pidin neid veel kuus nädalat kurssi viima.
Sellele on lahendus.
Tule meiega kaasa.
Mida?
Õpetad tiimi tee peal.
Kohale jõudmise ajaks on nad valmis tööle hakkama.
Dev, ma mõistan küll,
aga ma ei saa kõike sinnapaika jätta ja Marsile tulla.
Miks mitte?
Mul on poeg.
Peaksin jätma ta maha kuueks kuuks, aastaks, ehk kauemakski.
Sa oled 15 aastat elu otsinud.
Kahju oleks lõpusirgel puterdada.
Aga otsusta ise.
Mina pean enne minekut mõned asjad lõpule viima,
seega olen ma paar päeva kättesaamatu.
Paar päeva? Aga oleme ju praegu asteroidi püüdmise protokolle muutmas!
Ranger, Rõõmuorg.
Ed, sa oled Ranger-2 meeskonna nimekirjas muudatusi teinud.
Seda tuleb ju enne minuga arutada. - Ole nüüd, Danielle.
Sa ju tead küll, et missiooni komandör valib ise oma meeskonna.
Me pole 1970-ndate NASA-s, Ed.
Mina vastutan Kuldkiharakese Marsi orbiidile toimetamise eest.
Jah. Milles siis probleem on?
Protokolli eiramises, näiteks.
Nimekiri vajanuks enne levitamist minu heakskiitu,
aga unustame praegu selle asjaolu.
Mille põhjal see meeskond valitud on?
No pärast seda, kui Kronose kobarkäki patuoinast otsiv raport välja tuli,
pidasin ma targaks asju veidi teisiti teha.
Seega mõned meeskonnaliikmed asendati ja teised osutusid hädavajalikuks.
Nagu sina komandörina? - Jah.
Vilunud komandör. Lahingukogemustega. Minu jaoks tundus kuradi õige valik.
Aga kui tahad üle juhtida, siis hakkame otsast peale. Vabalt.
Ei, täitevohvitser. Su meeskond jääb paika.
Lihtsalt järgmine kord anna mulle varem teada. Side lõpp.
Pagan võtaks.
Lülitan käsitsi juhtimisele, et lennukõrgust kontrollida.
Selge. Oleme RCS-tõukurite testiks valmis.
Oodake hetk selle testiga.
Jääme ootele.
Kõik korras, sir? - Jaa, mul pole viga.
Kontrolli reaktoritemperatuure, enne kui Phoenixi poole teele asume.
Just nii!
Sa pead minema. Ära loobu lapse tõttu sellest võimalusest.
Arvad, et mehed loobuvad? - Muidugi mitte, aga Alexiga on teisiti.
Sa ju tead seda.
Tema terviseprobleemid ja...
Ta vajab mind siin. - Tal on vanaema.
Küllap too tahakski, et lahkuksin.
Ta viiks Alexi esimesel võimalusel Venemaale.
Ma ei andestaks endale, kui Alex arvaks, et hülgan ta.
Kuule.
Lapsed on visamad, kui arvad.
Ma ei taha, et ta vihkaks mind.
Ta vihkab sind igal juhul. Usu mind.
Kas see peaks mu enesetunnet parandama? - Lihtsalt juhtub nii.
Annad neile elu, annad neile endast kõik,
ja nemad lõpuks vaatavad sind, nagu oleksid aegade jälgim inimene.
Vabandust. Küllap see pole kerge.
Kuidas külvad, nõnda lõikad.
Ma tegin oma vaese isa elu põrguks.
Küllap oleks ta nüüd su üle uhke.
Aleida Rosales, võimas läbirääkija.
Issand, ei. See saab olema katastroof. Küll näed.
Ei tea. Ma arvan, et saad hakkama.
Ole nüüd. Kujutad ette mind nende M-7 esindajate vastas istumas?
Jah, kujutan küll.
Ma mäletan, kuidas mu ema selle paiga ostis.
Ta polnud varem ühtegi ettevõtet juhtinud. Küsisin, kas ta pabistab. Ta ütles:
„Alati on miljon põhjust, miks midagi mitte teha.
Pead leidma põhjuse, miks seda teha.“
Ameerika Kosmoseprogramm on selle keskne osa.
Ja mu presidentuuri ajal
avastati minu initsiatiivil see väga väärtuslik asteroid 2003LC.
PRESIDENT GORE'I KÕNE RIIGILE
AJALOOLINE KULDKIHARAKESE AVASTUS
See avastus muudab paremaks meie riigi ja kogu maailma.
President Gore tundus täna väitvat, et justnimelt tänu temale
avastati asteroid 2003LC.
Kreml mõistis hukka Gore'i väite, et tänu temale
avastati asteroid. See oli jultunud katse võtta endale au NSVL-i saavutuse eest.
Veel saavutusi, mida on Al Gore enda omaks nimetanud.
Number kümme: tema oli esimene pöidlaga inimene.
Number üheksa: kord rattaga sõites leiutas ta juhuslikult orgasmi.
Paistab, et president astus taas ämbrisse.
GORE „AVASTAS“ KULDKIHARAKSE
Ehk ta tahab ka asteroidi nimeks Tipper panna.
Al, mina soovitan sul avastused teadlastele jätta
ja ise teha seda, mida enim oskad: meie majandust kihva keerata.
GORE VÕTTIS ASTEROIDI AVASTAMISE AU ENDALE
Mida kuradit ta teeb? See on delikaatne tants, Ron!
Ma ei kontrolli seda, mida president ütleb.
Ära aja paska. See oli valmis kõne. Ta luges seda teleprompterist!
Ta improviseerib vahel.
See hävitab kogu hea tahte, mida me venelastes kasvatanud oleme.
Ja kas sul on aimu, mida teised M-7 riigid teevad...
See kõik pole tähtis, kui me 2004. aastal Braggile kaotame.
Selles siis asi ongi? - Muidugi.
Me mõlemad teame, et Bragg oleks košmaar NASA-le,
kogu riigist rääkimata. Seega ärme targuta.
KÕNE LÕPPES
Persse!
Kurat.
Ma ei kujuta ette, kuidas Ranger suudaks Kuldkiharakest peatada.
Ioonmootorid pole piisavalt võimsad.
Ma mõistan.
Hea küll, mõtleme edasi. Vahepeal tahan
nende pöördemomendi 3D-simulatsioonide tulemusi näha. Homme.
Aitäh. - Hea küll. Tänan.
Palmer. - Jah, proua.
Kas jõlgud kogu päeva mu ukse juures või ütled, mis viga?
Kas tohin... - Lase käia.
Võta istet.
Mis sind häirib?
Noh, ma...
Esiteks tahan öelda, et
admiral Baldwin
on põhimõtteliselt mu kangelane.
Ma olin seitsmeaastane, kui venkud enne meid Kuule jõudsid,
ning vaatasin isaga kõiki neid kongressi istungeid.
Kui admiral Baldwin võttis Kuuga kaotamise süü enda peale,
siis rääkis ta aust.
Ta rääkis vastutuse võtmisest, isegi siis, kui see on raske.
Kui me Rangeri pardal olime, siis ma nägin midagi.
Ning ma ausalt soovin, et poleks seda näinud.
Aga nägin.
Ja nüüd ma tunnen, et pean sellest raporteerima.
Olgu.
Admiral Baldwinil on paremas käes värin või miski.
Ning ta üritas seda varjata.
Ta pidi selle tõttu õppuse peatama.
Kas sinu sõnul Ed varjab meditsiinilist seisundit?
Seda ma kahtlustan, komandör, jah.
See on väga tõsine süüdistus.
Ma tean seda.
Aga ma tean ka, mida nägin.
Arvasin, et peaksite ka teadma.
Hea küll. Võid minna.
Jah.
Tarbi neid säästlikult.
Neist peab neljaks nädalaks piisama.
Danielle?
Kas tohiksin tagasi tulla?
Palun.
Ma püsin oma naril. Ma...
Mul on kahju.
Ma tean, et raske on,
aga sa pead siin olema.
Sa tead seda.
Appi, kapten! Nad tulistavad meid!
Hüljake laev! Alla kukume!
Appi, ma põlen!
Hei, kullake.
Tere, emme. Kas tahad minuga mängida? - Olgu, hetke pärast.
Enne tahan sinuga millestki rääkida.
Tead ju, et ma saadan oma robotid Marsile, otsimaks sealt väikseid mikroobe?
Laavatunnelitest. - Just.
Igatahes... Paistab, et ma pean ehk nendega kaasa minema.
Marsile?
Aga mu äraoleku ajal oled sa vanaemaga siin.
Miks ma tulla ei saa?
No esiteks käid sa veel koolis
ja kosmosereisid pole veel lastele.
Aga Zacki vanemad viisid ta Kuu hotelli, kui me teises klassis käisime.
Nojah, kuid Kuule lennatakse vaid ühe päeva,
Marsile aga palju kauem.
Kui kaua sa ära oled?
Umbes aasta.
Tundub küll olevat pikk aeg,
aga see möödub hästi kiiresti.
Küll sa näed.
Aga äkki otsustad sa sinna igaveseks jääda, nagu taadu?
See on su jaoks raske, aga ma olen varemgi tööreisidel käinud.
See kestab lihtsalt veidi kauem.
Alex, tule tagasi! Ma...
Alex.
Pole viga.
Kõik saab korda, lapseke.
Kõik saab korda.
Hei. Aleida, eks?
Väga meeldiv tutvuda. Mina olen Brandt. Valitsussuhetest.
Mõistagi hakkame üsna lähedaselt koos töötama
kõige asjus, mis otsustati.
Seega peame valima, millistelt senaatoritelt küsime tuge
meie positsiooni jaoks M-7 seas. Kas sa oled toimikuid vaadanud?
Jah. Olen jah.
Ma veel veidi, tead...
Mõtlen kõige üle järele. Kaalun. Vaen.
Sa pole veel asja uurinud. - Kas sa sellest Deviga rääkisid?
Tal võib asja kohta arvamus olla.
Ta käskis meil sinu poole pöörduda.
Seega lihtsalt uuri neid toimikuid. Olgu?
Ja see on sissepääs ning see on eluruum.
Pole suurim paik, aga kaminaga.
Ja seal on köök koos selle väikse sööginurgaga.
Tõeliselt tore oleks tüdrukutele enne kooliminekut hommikusööki teha.
Kätte saan su!
Ja kohe tuleb parim osa.
See on Sarah' tuba
ja seal on Lily tuba. - Ja see on minu tuba!
Ei!
Ning seal on meie tuba.
Tähendab, minu tuba.
Aga räägime siis, kui sa tagasi jõuad.
Igatahes...
Me oleme lihtsalt nii elevil, Miles.
Ma ei suuda uskuda,
et saame viimaks oma kodu osta, tänu sinule.
Ausalt öeldes ei arvanud ma eal, et seda teha saame.
Olgu. Pean lõpetama. Tšau!
Kas oled kombes?
Jah. Kuldkiharakese töökohad avalikustati.
Sa ei pääsenud Rangeri peale?
Raisad. Miks nad ei mõista... - Ei, ma pääsesin küll.
Ma pääsesin Rangeri peale. Ma olen...
Ma olen meeskonnas.
No see on ju hea. Eks? Seda sa ju tahtsidki.
Jah, ma tean.
Ma tean. Olen viimased kuud näiliselt tulutult
üritanud sinna naasta ja nüüd ma...
Miles, sa oleksid pidanud meid seal nägema.
Jooksime kõik tahvli juurde, otsisime oma nimesid.
Palvetasime, et koha saime. Tundsime end loteriivõitjatena.
Aga tõde on see, et me oleme siin võimetud, Miles.
Seda olengi sulle rääkinud.
Liitu minuga punase obsidiaani äris. Pole veel hilja.
Maal makstaks kuitahes palju,
et tükikest Marsist saada. Nii ei pea sa riskima oma eluga
inimeste nimel, kes sinust ei hooli.
Ei tea. Ma vist pole omadega veel nii kaugel.
Olen kogu oma elu seda tööd tahtnud. Ma ei saa seda hüljata.
Ma mõistan.
MARSI JUVEELID - EHTSAST HARULDASEST MINERAALIST, MIDA LEIDUB VAID MARSIL
KIVIRIPATS 18-KARAADISE KULDKETIGA - $500
KEENIA KOGUKONNAKESKUS TERE TULEMAST
ABISTAV KOGUKOND SIDEMETE LOOMINE
Ma otsin Malaikat. - Ta on seal.
Tänan.
William, tõsta vasakut poolt.
Rõhtne peab olema.
Kõrgemale!
Nonoh...
Issake! Nii tore üllatus.
Tule!
Jumal olgu õnnistatud.
Las ma vaatan sind.
Kas sul on kõht tühi?
Ei, ma juba sõin.
Ma tulin hüvasti jätma.
Hüvasti?
Ma lähen Marsile.
Me teeme seal midagi tähtsat.
Ehitame uut maailma, mis on siinsest parem.
Tead, sa võid üritada ka siin asju muuta.
Sul oleks nii suur mõju, Dev.
Kui naased, ootab sind kogukond...
Ma ei naase.
Mis mõttes?
Ma jään sinna.
Sa üritad ikka oma isa unistust teostada?
Ma ei tee seda tema pärast.
Nii väidad sa endale, aga kosmose unistused hävitasid su isa.
Teda ei hävitanud kosmos,
vaid sina.
Isa tegi kõike oma pere nimel.
Meie tuleviku nimel.
Ta ei toibunudki pärast seda, kui sa meid maha jätsid.
Ma ei jätnud sind maha, mu poeg. Sa tead seda.
Ma olin seal. Kas sa ei mäleta?
Ma mäletan, kuidas anusin, et sa minuga tuleksid.
Ja pidanuksin isa ihuüksi jätma? Ma ei suudaks eal nii teha.
Tõde on see, et ta oli juba sind oma haiglase ambitsiooniga nakatanud.
Jumal hoidku, kui kellel on ambitsiooni...
Lepime sellega, et oleme alati eri meelt, ja jätame sõpradena hüvasti.
Sa pole mu sõber, vaid mu poeg.
Jää siia minuga. Oma rahvaga. Ära pööra neile selga.
Sa saaksid noortele nii palju head teha. Nad imetlevad sind.
Harambee, eks?
Kõik hoiavad käest kinni, töötavad koos üldise heaolu nimel.
Kõigist su valedest
oli see kõige õelam.
Aga pole viga, sest ma näen nüüd, millised inimesed on.
Kui sa midagi vajad,
helista sellele numbrile.
Ma ei taha su raha.
Iial ei tahtnud.
Tahan vaid oma poega.
Hüvasti, ema.
NASA MOLLY COBBI KOSMOSEKESKUS
Ma mõistan su tundeid ja palun vabandust.
President lihtsalt sattus veidi hoogu.
Ta solvas rängalt Nõukogude Liidu au.
Ma väljastan teadaande, mis täpsustab Nõukogude Liidu tähtsat rolli avastuses.
Peate mõistma, peadirektor Hobson,
et ka president Korženko on tohutu poliitilise surve all.
Poliitbüroo liikmed nõuavad, et püüaksime asteroidi ise kinni.
Irina, teame ju mõlemad, et kumbki meist ei suudaks
seda kamakat üksi kinni püüda.
Kas laseme tõesti säärase vapustava võimaluse
ühe väikse apsaka tõttu käest?
Minu arust oleks teie presidendi käitumise tõttu parim
sõlmida uus kokkulepe,
mis täpsustab, kuidas me asteroidi ära jagame.
Mis on eelmiste kokkulepete mõte, kui me need aina katki rebime?
Uus rahustaks maha kõva kursi pooldajaid meie poliitbüroos ja Dev Ayesa Helioses.
No ma pole tippkohtumise vastu,
aga peaksime ka teised M-7 liikmesriigid kaasama.
Muidugi.
Ning võõrustaksime rõõmuga neid siin Nõukogude Liidus.
Ära pane pahaks, Irina,
aga neutraalne toimumispaik oleks kõige mõistlikum,
arvestades konverentsi eesmärki.
Korženko läbirääkimistele meelitamiseks pean talle näitama, et kahetsete oma tegu.
Peadirektor Hobson?
Hea küll.
Ma räägin presidendiga.
Javi, tule lauda katma!
Tead, sa poleks eluski, kui me selliseid asju ei teeks.
Palun lõpeta.
Halloo?
Siin Brandt. M-7 korraldab erakorralise tippkohtumise,
leppimaks kokku, kui palju igaüks asteroidist saab.
Olgu.
Tänan teatamast. - See on kohe järgmisel nädalal, nii et...
Aga... - ...hakka parem valmistuma.
Dev on selleks ajaks juba Marsi poole teel.
Jah. Paki soojad riided kaasa. Sa lähed Nõukogude Liitu.
Emme armastab sind, Alex.
Alati.
MEIE PÄIKESESÜSTEEM
Issand, ma igatsen sind.
Ma igatsen sind nii väga.
Tahaksin praegu sinuga olla.
Tõesti. Mitte, et sa mind vajad.
Sest sa oled nii tugev ja saad hakkama, Kelly.
Sa oled tugevam kui mina.
Tugevam kui me kõik koos.
Sa saad hakkama. Olgu?
Ja sinust saab parim ema.
Tõesti.
Ma aina mõtlen selle peale, kui hoolitsev oled sa alati olnud.
Sellest saati, kui mina ja su isa sinuga kohtusime, oled sa hoolitsenud kõigi eest.
Ka minu ja su isa eest.
Tahan juba oma lapselapsega kohtuda.
Ma võisin juba lastetoa jaoks tapeedi ja hälli osta.
Ma tean... Aga ma ei suuda parata.
Ma armastan sind...
kogu südamest.
Näita asteroid 2003LC hinnangulist nurkkiirust.
Seda ma arvasingi.
...sasipundar.
Vajame su kõnet, kallis.
Zay ei möönaks seda, aga ta tahab, et võtaksid laulatusest osa.
Minu ema õnnistas mu abielu Zay emaga
ja nüüd tahab Zay sinu õnnistust.
Ma tean, et sul on seal kiire.
Me kõik näeme uudistest, kui tähtis see värk on
ja kui palju tegema peate.
Aga sa võid hetkeks kõigest eemale astuda.
Vahel on sellest abi.
Ma tean, et mõtled midagi head välja.
Armastan sind.
Courtney, Isaiah,
ma...
ma sooviksin täna teiega seal olla.
Olen teie pärast nii õnnelik!
Abielu, partnerlus... See on...
See on...
Pärast seda pole midagi järel.
Pean talle ütlema.
Ma tulen sinuga.
Olgu.
Danny?
Sisse!
On sul hetk aega, Dev?
Ikka.
Ma mõtlesin palju järele ja...
tahan sinuga Marsile tulla.
Meie töö on mu jaoks väga tähtis ja seda tuleb õigesti teha.
Aga asi on sedasi...
Ma tahan poja kaasa võtta.
Tema tervisehädade tõttu kõlab see küll jabura plaanina, aga kuula mind ära.
Ma rääkisin oma endiste kolleegidega NASA-s
ja Heliose lennundusarstidega ning kõik nõustusid,
et Alexi kardiopulmonaalsed probleemid võivad Marsil leevenduda.
1/3 gravitatsiooniga ei pea ta nõrgem süda pingutama
ning baasi kõrgem hapnikusisaldus korvab kopsude väiksemat mahtu.
Jah, kuupikkune reis saab olema raske,
aga kosmoselennud on nüüdseks ohutud.
Tavapärased.
Ja iga seitsmeaastane tahaks paar nädalat kaaluta olekus olla.
Õpetaksin teda oma vabal ajal, et ta ikka hariduse saaks.
Ta ei segaks baasi tööd
ja mu isa aitaks ka tema eest hoolitseda.
Dev, ma olen pühendunud tegema oma tööd nii hästi, kui suudan...
aga ma ei saa oma poega hüljata.
Loodetavasti sa mõistad.
Muidugi mõistan.
Ja ta on teretulnud.
Aitäh.
Miloš, kuidas meil täna läks?
Hästi. Uus deodorant läheb kaubaks nagu soojad saiad.
Aga laadimisala juhist võib probleem saada.
Faizal võib lahendus olla,
aga nagu öeldakse, see on homne mure.
Jah, sul on õigus.
Homne mure.
Väga meeldiv.
Kas sa üle lugeda ei taha?
Pole vaja. Küllap on õige summa.
Tõstame klaasid!
Edu terviseks.
Ja sinu terviseks, Miloš.
Ei.
Meie terviseks.
Iga kord...
Mis toimub?
Ed, ma...
Ma mõtlesin asja üle pikalt järele
ja sul on vist aeg lendudega lõpparve teha.
Kuidas palun?
Ehk oleks parem lasta kellelgi teisel Rangerit juhtida.
Kellel? Sinul?
Ei. Asi pole selles.
Tahan, et näitaksid oma kätt arstile.
Oma kätt? Milleks?
Sa tead küll miks.
See on täiesti kohatu, Danielle.
Pidime oma erimeelsused unustama, aga ju sa lihtsalt ajasid paska.
Ed, sa oled juhtinud missioone,
lennanud missioonidel, varjates võimalikku tõsist tervisehäda.
Ja milleks? Sest sa lihtsalt ei suutnud loobuda.
Ma tean oma keha. Ma tean, mis sellega toimib. Mul pole viga.
See pole sinu otsustada ning sa tead seda.
Sa valetasid mulle. Kuidas ma sind usaldama peaksin?
Ole nüüd. Sa tead, et ma ei seaks kedagi ohtu.
Ma pole selles enam kindel.
Sa oleksid pidanud ammu koju minema, et oma tütre ja lapselapsega olla.
Kas...
Kas selleks sa koju kiirustasidki?
Et oma perega olla?
Või siis olid hoopis sina see, kes põgenes.
Vali oma sõnu, Ed!
Või muidu mida?
Sa juba tahad mind lennuloata jätta. Mida muud teha saad?
Pagendad mind Põhja-Korea kapslisse?
Annad mulle lugemiseks piibli?
Mine persse! - Vaat sedasi.
Mine persse!
Ma olen viimased 30 aastat su paska talunud!
Vaadanud pealt, kuidas sa teed ühe vale otsuse teise järel
ja mõtled vaid enda peale, nagu oleksid Jumala kingitus kosmosele!
No mul on sulle uudis, Ed Baldwin.
Sa oled lihtsalt hale vanamees, kes ei oska õigel ajal lõpetada.
Jah. No erinevalt sinust pole ma kuradi allaandja!
Ei, Ed. Ja õnneks pole see enam sinu mure.
Sinuga on lõpp!
Mida sa silmas pead?
Käesolevaga jätan ma su lennuloata
ja vabastan sind selle baasi täitevohvitseri kohalt.
Ole nüüd, Danielle.
Ära tee midagi kahetsusväärset.
Mu elus on palju kahetsusi, Ed.
See ei saa olema üks neist.
Tõlkinud Silver Pärnpuu